ന്യൂസിലാൻഡിനെതിരായ ആദ്യ ടി20യിൽ ഇന്ത്യയ്ക്ക് മികച്ച തുടക്കം . മൽസരം ഏഴ് ഓവർ പിന്നിട്ടപ്പോൾ ഇന്ത്യ വിക്കറ്റ് നഷ്ടം കൂടാതെ 53 റൺസെടുത്തിട്ടുണ്ട് . 34 റൺസോടെ ശിഖർ ധവാനും 17 റൺസോടെ രോഹിത് ശർമ്മയുമാണ് ക്രീസിൽ . 25 പന്തിൽനിന്ന് ആറ് ബൌണ്ടറി ഉൾപ്പടെയാണ് ധവാൻ 34 റൺസെടുത്തത് . 17 പന്ത് നേരിട്ട രോഹിത് ശർമ്മ ഒന്നു വീതം ബൌണ്ടറിയും സിക്സറും ഉൾപ്പടെയാണ് 17 റൺസെടുത്തത് . പവർ പ്ലേ ഓവറുകളിൽ ഇന്ത്യ 46 റൺസാണ് നേടിയത് . നേരത്തെ ടോസ് നേടിയ ന്യൂസിലാൻഡ് ഇന്ത്യയെ ബാറ്റിങിന് അയയ്ക്കുകയായിരുന്നു . വെറ്ററൻ താരം ആശിഷ് നെഹ്റയുടെ വിടവാങ്ങൽ നിമിഷങ്ങളാണ് ഈ മൽസരത്തിന്റെ പ്രത്യേകത .